钦定古今图书集成/明伦汇编/官常典/第767卷 > 高绰
## 钦定古今图书集成/明伦汇编/官常典/第767卷 > 高绰

按《魏书高允传》：“允子忱，忱子绰，字僧裕。少恭敏自立，
沈雅有度量，为政强直，不避豪贵，邑人惮之。大乘贼
起于冀州，都督元遥率众讨之，诏绰兼散骑常侍，持
节招慰。绰信著州里，降者相寻。军还，除汲郡太守，固
辞不拜。俄行荥阳军事，以本将军除豫州刺史。为政
清平，抑强扶弱，百姓爱之，流民归附者二千馀户。”